Document ID: 31983R1481

KOMISSION ASETUS (ETY) N:o 1481/83,
annettu 7 päivänä kesäkuuta 1983,
tavaroiden luokittelusta yhteisen tullitariffin nimikkeeseen 38.16
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin tuotetta, joka koostuu nautaeläimen sikiön tai immunisoimattoman vastasyntyneen vasikan verestä saadusta steriilistä seerumista ja jota käytetään elatusaineena mikro-organismien viljelyä varten,
neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 604/83(3), liitteenä olevan yhteisen tullitariffin nimikkeeseen 38.16 kuuluvat valmistetut elatusaineet mikro-organismien viljelyä varten,
kyseinen tuote, jolla on mikro-organismien viljelyä varten valmistettujen elatusaineiden luonteenomaiset ominaisuudet, kuuluu nimikkeeseen 38.16, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Tuote, joka koostuu nautaeläimen sikiön tai immunisoimattoman vastasyntyneen vasikan verestä saadusta steriilistä seerumista ja jota käytetään elatusaineena mikro-organismien viljelyä varten, on luokiteltava yhteisen tullitariffin nimikkeeseen
38.16 Valmistetut elatusaineet mikro-organismien viljelyä varten.
2 artikla
Tämä asetus tulee voimaan neljäntenäkymmenentenätoisena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä kesäkuuta 1983.

Labels: 3
16
6